stanford-oval/wikipedia huggingface dataset:
Marc Hirschi

| Marc Hirschi |
| --- | --- |
 Marc Hirschi alle 23-v. MM-kultamitalistina 2018.
Henkilötiedot
Koko nimi:  Marc Hirschi
Syntynyt: 24. elokuuta 1998 (ikä 26)
Kansalaisuus:   Sveitsi
Pyöräilijä
Pituus:  174 cm
Paino:  61 kg
Joukkue:  Tudor Pro Cycling Team
Laji:  maantie
Rooli:  ajaja
Ura
Amatöörijoukkue(et)
2017:  BMC Development Team
Ammattilaisjoukkue(et)
2018–2020 2021–2024 2025–:  Team Sunweb UAE Team Emirates Tudor Pro Cycling Team
Suurimmat voitot
 U23 maantieajon maailmanmestaruus 2018 La Flèche Wallonne 2020 Clásica de San Sebastián 2024 Bretagne Classic Ouest–France 2024 Ranskan ympäriajo, etappi, aktiivisin ajaja 2020  Maantieajon Sveitsin-mestaruus 2023 
 Tiedot päivitetty: 5. tammikuuta 2025 
| Mitalit> Miesten pyöräily.MM-kilpailut .Maa:   Sveitsi | Mitalit> Miesten pyöräily.MM-kilpailut .Maa:   Sveitsi | Mitalit> Miesten pyöräily.MM-kilpailut .Maa:   Sveitsi | Miesten pyöräily> .Maa:   Sveitsi |
| --- | --- | --- | --- |
|  Pronssia | Imola 2020 | maantieajo |  |
Marc Hirschi (s. 24. elokuuta 1998 Bern) on sveitsiläinen maantiepyöräilijä. Hän aloitti ammattilaisuransa vuonna 2018 Team Sunwebissa, ja siirtyi UAE Team Emirates -joukkueeseen 2021. Hän edustaa Tudor Pro Cycling Teamia vuodesta 2025 lähtien.
Hirschi voitti alle 23-vuotiaiden maantieajon maailmanmestaruuden 2018 Innsbruckissa 15 sekunnin erolla Bjorg Lambrechtiin ja Jaakko Hänniseen. Aiemmin samana vuonna hän oli voittanut saman ikäluokan Euroopan-mestaruuden. Ranskan ympäriajossa 2020 hän voitti 12. etapin ja hänet valittiin kilpailun aktiivisimmaksi ajajaksi. Hän saavutti samana vuonna maantieajon MM-pronssia Imolassa. Hän voitti 2020 La Flèche Wallonnen tasa-ajalla ennen Benoît Cosnefroyta. Hän voitti Clásica de San Sebastiánin ja Bretagne Classic Ouest–Francen 2024.
Saavutuksia

Lähteet: Pro Cycling Stats, Cycling Archives
Molotšnan estuaari

| Molotšnan estuaari myös Molotšnan limaani> ukr. Молочний лиман |
| --- | --- |
 Molotšnan jokisuisto toukokuussa vuonna 2017
  Molotšnan estuaari 
Sijainti:  Zaporižžjan alue
Valtio:   Ukraina
Merialue:  Asovanmeri GeoNames-tietokannassa 700843
Vesialue:  pinta-ala 168, 170 tai 224 km² pituus 32, 35 tai 36 km leveys 8, 9 tai 10 km
Suurin syvyys:  2,7, 3, 5 tai 9 m
Keskisyvyys:  1,5–2 m
Molotšnan estuaari, myös Molotšnan limaani (ukr. Молочний лиман, Molotšnyi lyman) tai Molotšnan järvi (ukr. Молочне озеро) on Molotšnan suulle muodostunut puolisuljettu suisto eli estuaari Asovanmeren luoteisrannikolla noin 10 kilometriä Melitopolista, Zaporižžjan alueen lounaisosassa, Ukrainassa.
Avoimen Internet Encyclopedia of Ukraine-verkkotietosanakirjan mukaan Molotšnan suolavesijärvi muodostui Molotšnajoen suulla sijaitsevan tasangon tulvimisen seurauksena. Tämän murtovesilaguunin ajoittainen yhteys Asovanmereen toteutuu niitä yhdistävän keinotekoisesti luodun kanaalin kautta. Kanaalin leveys on 100 ja pituus 2030 metriä.
Molotšnan estuaari on Etelä-Ukrainan ainutlaatuinen rannikkovesialue, mikä luokiteltiin vuodesta 1974 lähtien valtakunnalliseksi vesistösuojelualueeksi. Estuaari on myös yksi Pryazovan alueen arvokkaimmista kosteikoista ja sisältyy Ramsarin kansainvälisellä sopimuksella suojeltavien vesialueiden joukkoon, nimeämispäivämäärä 28.2.1997. Ukrainan presidentin V. Juštšenkon annetun asetuksen nro 154/2010 mukaisesti koskien Pryazovan kansallispuiston perustamista, Molotšnan suisto on sen ydin ja kuuluu suojelualueeseen 2.10.2010 alkaen.
Suiston historia

Molotšnasuiston kerrotaan olleen Asovanmeren lahti 1400-luvulle asti, mutta vuosisadan lopulla jokisuun mereen yhdistänyt salmi meni umpeen kynnään muodostumisen myötä ja vesistöstä tuli järvi. Suistoalueen kehitys on ollut sidoksissa Zaporižžjan Sitšin historiaan, kun sen rannoilla kyläilevät kasakat solmivat siteitä paikallisiin tataareihin, harjoittivat kalastusta ja myöhemmin maataloutta. 1700-luvulla järven rannoille rakennettiin linnoitus suojelemaan silloisen keisarikunnan rajoja turkkilaisten ja krimitataarien hyökkäyksiltä. Veden suolapitoisuus nousi korkeaksi ja epävakaaksi, se vaihteli vuonna 1929 mitatun 25 g/l vuoden 1939 saadun 60 g/l tai enemmänkin välillä. Joidenkin lähteiden mukaan suurin luku kirjattiin vuonna 1939 ja se oli noin 40 grammaa litraa kohti. Joka tapauksessa kerrotaan, että 1900-luvun alussa jokisuisto oli täysin kuiva ja tässä jopa louhittiin suolaa.
Toisen maailmansodan aikana vuonna 1943 natsisaksalaiset joukot räjäyttivät Molotšnalla olleen sillan hidastaakseen Neuvostoliiton joukkojen liikkumista. Syntyi salmi, joka yhdisti suiston Asovanmereen, ja johon pienet alukset saattoivat piiloutua myrskyltä. Tämä kapea vesiväylä vakautti estuaarin hydrokemialliset ominaisuudet, erityisesti veden suolaisuuden. Juuri näinä vuosina suiston kalakannan lajien monimuotoisuus oli korkeimmillaan ja sitä jatkui vuoteen 1972 saakka. Silloin päätettiin rakentaa keinotekoinen kanaali, koska Neuvostoliiton kalastusministeriölle ei tuottanut vaikeuksia myöntää 200 tai 300 tuhatta ruplaa sen ylläpitoon. Kun 28. lokakuuta 1974 suisto julistettiin valtakunnallisesti merkittäväksi hydrologiseksi suojelualueeksi, sen ja meren välinen kanaali oli avattu enää epäsäännöllisesti ja vastuu sen puhdistamisesta annettiin Kirillovin "Meren pojat"-nimiselle kalakolhoosille. Molotšnan estuaaria alettiin kutsua Asovanmeren "synnytyssairaalaksi", koska luonto oli luonut tähän ainutlaatuiset hydrologiset olosuhteet keltti- ja muiden arvokkaiden kalalajien ravinnoksi ja kutemiselle. Siitä tuli ainoa paikka Ukrainassa, jossa 70-luvun lopulla Kauko-Idästä tuodut useat tuhannet punahuulikelttikalat alkoivat kutea. Paikallisiin olosuhteisiin sopeutumisen myötä 1980-luvun loppuun mennessä siitä lajista oli tullut tärkein kaupallinen kala.
Toiminnallisen suistoekosysteemin palautuminen tapahtui pääasiassa ihmisperäisten tekijöiden vaikutuksesta jo 1900-luvun puolivälissä. Silloin tämä murtovesialue oli syvä ja rehevä, suurin syvyys oli 2,7 metriä, siinä oli monia kalalajeja ja sitä kesti Ukrainan itsenäistymiseen saakka.
Suiston kuvaus

Estuaari sijaitsee laajentuneessa Melitopolin piirissä Molotšnajoen suussa Asovanmeren rannikolla, jossa sen aavasta merestä erottavat kaksi ohutta ja matalaa hiekasta kasaantunutta nientä tai särkkää, lounaassa Peresyp- ja kaakossa Stepanivakynnäs. Kumpikin maakaistale on alttiina säännölliselle merihiekan kulkeutumiselle että liettymiselle. Suistoalueen pituus on joko 32, 35 tai 36 kilometriä, leveys 8, 9 tai 10 kilometriä ja syvyys vaihtelee 0,5–5 metrin välillä. Suiston suurin syvyys on enintään 2,2, joidenkin lähteiden mukaan 2,7, paikoin 3, joidenkin tutkijoiden mukaan 5 ja avoimen verkkotietosanakirjan mukaan 9 metriä. Tämä Etelä-Ukrainassa sijaitseva estuaari on pitkänomainen jokisuualue ja luoteesta Melitopolin piiristä virtaavan Molotšnajoen, entisen Akymivin piiristä 64 kilometrin pituisen Taštšenakin ja koillisesta Pryasovan piiristä virtaavan 30 kilometrisen Džekelnjan laskupaikka. Kaksi viimeistä kuivuvat yleensä kesällä.
Molotšnan estuaarin pinta-ala on vedellä täyttymisestä riippuen joko 168, 170 tai 224 neliökilometriä. Suisto kuivuu rantaviivasta paikoin 50–100 metriäkin. Jokisuunalueen länsirannat ovat korkeita ja jyrkkiä, itäranta matala ja tasainen. Vedenvaihto tapahtuu pääasiassa meren kanssa, pieni osa jokivettä. Suisto sijaitsee lauhkean mannerilmaston vyöhykkeellä ja on arojen ja merten ilmamassojen vaikutusalainen. Nämä tarjoavat kuuman ja kuivan kesän, jolloin keskilämpötila on 27 °С, kuumimmat ovat heinä- ja elokuu, esiintyy puuskaisia tuulia, hiekka- ja pölymyrskyjä, harvinaisia lyhyitä sateita, ja lyhyen vähänlumisen talven. Veden lämpötila kesällä 22,1–31,2 °С ja voi uida toukokuun lopusta syyskuun loppuun. Talvella harvinaisissa matalissa lämpötiloissa suisto voi peittyä ohuella, epävakaalla jääpeitteellä. Estuaarin murtoveden läpinäkyvyys vaihtelee vuodenaikojen mukaan 0,5–1,2 metrin ja suolaisuus 30,6–36,5 ‰ välillä. Sen pohja rannasta 1,0–1,3 metrin syvyyteen saakka on peitetty äyriäiskuorilla ja syvemmällä paksulla lietekerroksella, jolla on lääkinnällisiä ominaisuuksia. Suistorannikoilla vallitsee laaja ruoko-, merisara- ja sarakasvillisuusvyöhyke. Suolaisuuden vuoksi kalalajien monimuotoisuus on pieni ja selkärangattomien biomassa on huomattava. Sekä kalastus että virkistystoiminta suistossa ovat laskussa. Tällä suojelualueella elää 274 lintu-, yli kolme tusinaa kala-, 700 kasvi- ja yli 300 lajia muita nisäkkäitä, matelijoita, sammakkoeläimiä. Suiston suolaniityt ja suot ovat tärkeitä talvehtimispaikkoja jopa 23 000 linnulle. Tähän on muodostunut ainutlaatuinen ekosysteemi ja kevät- ja syysaikaan saattaa laskea jopa 250 tuhatta muuttolintua.
Suiston kuvaus > Tämänhetkinen tilanne

Tällä hetkellä keinotekoisessa kanaalissa on heikko virta ja se tukkeutuu nopeasti lietteestä, joten sitä pitäisi puhdistaa manuaalisesti ja säännöllisesti. Välttämättömät raivaustyöt tehtiin 2007–2009 mennessä. Huhtikuussa 2011 Molotšnasuiston ja Asovanmeren välinen yhteys palautettiin ja taas meren vesi pääsi sekoittumaan suistoon. Aikaisemmin suistoalueelle rakennetut rakennukset joutuivat vedenpinnan noususta johtuvien tulvien ahdistamiksi. Myöhemmin kanaalin kunnostusrahoja ei enää määrätty. Myrskyjen aikana meri kuitenkin täyttää kanaalin jatkuvasti hiekalla ja jo myöhemmin 2010-luvulla se oli kokonaan hiekan peitossa, mikä on johtanut äkilliseen muutokseen suistoalueen hydrologisessa tilassa. Vedenpinta on laskenut jyrkästi, paljastuneita rannikkoalueita on useita satoja metrejä ja paikoin ne ovat jo suolan peittämiä. Vedenpinnan korkeutta on paikoittain 30–40 cm, veden happipitoisuus on alentunut ja sen lämpötila on kohonnut 26,4–27,8 asteeseen. Suisto on menettänyt pysyvän yhteyden Asovanmereen ja tämä vesistö on menettänyt asemansa kelttikalojen pääkutualueena.
Molotšnan estuaarin yhteys Asovanmereen palautettiin väliaikaisesti uudelleen joulukuussa 2019 ja vuodesta 2020 lähtien kelttikalat alkoivat uudelleen tulla suistoon lisääntymään. Koska suistohaarassa vuoden 2019 jälkeen ei tehty hydraulisia talteenottotöitä, vuonna 2021 uomat alkoivat täyttyä hiekalla ja tähän mennessä estuaari on jälleen täysin eristetty merestä. Tämänhetkinen estuaari on katastrofaalisen kuiva, veden suolapitoisuus siinä on kasvanut huomattavasti ja happiprosentti on jopa pudonnut nollaan. Tällä hetkellä suiston sanotaan käyvän läpi rappeutumisvaihetta.
Aiheesta muualla

Kuvia tai muita tiedostoja aiheesta Molotšnan estuaari Wikimedia Commonsissa
Näkymät Molotšnan estuaarille elokuussa v. 2019
Lauttalampi (Hartola)

| Lauttalampi |
| --- | --- |
Valtiot:  Suomi
Maakunnat:  Päijät-Häme
Kunnat:  Hartola
Koordinaatit:  61°44′07″N, 25°54′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rautaveden alue (14.83)
Laskujoki:  oja Sulkavaan 
Järvinumero:  14.834.1.010
Mittaustietoja
Pinnankorkeus:  96,4 m  
Pituus:  240 m  
Leveys:  70 m  
Rantaviiva:  0,529 km  
Pinta-ala:  0,949 ha  
Saaria:  ei saaria 
 fiLauttalampi 
Lauttalampi  on Päijät-Hämeessä Hartolassa  Vuorenkylän lähellä sijaitseva lampi.
Maantietoa

Lampi on 240 metriä pitkä, 70 metriä leveä, ja sen pinta-ala on 0,9 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Rautaveden alueella (14.83), jonka Merijoen valuma-alueeseen (14.834) se kuuluu. Lammen vedenpinnan korkeus on 96,4 metriä mpy.
Guru (videopelihahmo)

| Guru |
| --- | --- |
Laji:  Koala
Pelisarja:  Sly Cooper
Ensimmäinen peli:  Sly 3: Konnien kunnia (2005)
Luoja:  Sucker Punch Productions
Ääninäyttelijä  (englanti):  Terry Rose
Henkilötiedot
Oikea nimi:  The Guru of the Stone
Ryhmäsidokset:  Cooperin kopla
Sukupuoli:  mies
Tunnetut voimat:  uniaika
Lisää peliartikkeleitavideopelien teemasivulla
Kiven Guru on kuvitteellinen hahmo Sly Cooper -videopelisarjassa. Hänet tunnetaan puhekielessä Cooperin koplassa nimellä Guru. Hahmo esiintyy ensimmäisen kerran vuonna 2005 julkaistussa pelissä Sly 3: Konnien kunnia.
Guru on aboriginaalien shamaani, joka asuu Australian takamailla. Hän on Murrayn henkinen mestari ja opettaa tälle uniaikaa. Kun Sly Cooperin kopla auttoi häntä poistamaan kaivostyöläisiä kotoaan, Gurusta tuli ensimmäinen henkilö, joka liittyi ryhmään ja auttoi heitä Cooperin holvin ryöstössä.
Hahmoa ääninäyttelee Terry Rose.
Elämäkerta

Vaikka gurun koti oli pieni kota Yuendumussa, Australiassa, hän vietti suurimman osan ajastaan ​​meditoimalla läheisessä luolassa.  Hän opiskeli uniajan mystisiä taitoja ja oli myös syvällä maan alla asuneen pimeän maan naamion suojelija.
Elämäkerta > Murrayn opettaja

Eräänä päivänä gurun luona vieraili Murray , joka halusi löytää "hengellisen keskuksensa". Guru suostui opettamaan Murraylle uniaika-taitoa ja lähetti hänet eri puolille maailmaa osana hänen koulutustaan.  Hän opetti hänelle myös aboriginaalien pallomuodon ja mahdollisesti myös aikalukon .
Seuraava paikka, johon Guru lähetti Murrayn, oli Venetsia, Italia , jossa hän antoi oppilaalleen tehtäväksi jäädä sinne, kunnes "musta vesi kirkastuu. Tämä musta vesi oli itse asiassa Octavion aiheuttamaa tervan saastuttamaa vettä Venetsian ympärillä .  Kun Murray suoritti tehtäväänsä, kaivostyöläiset saapuivat takamaahan ja alkoivat kaivaa opaaleja. He ottivat käyttöön gyrokopterin, joka hioi Gurun Kuukiveä ja vangitsi hänet.  Kaivostyöläisten kaivaukset häiritsivät Pimeän Maan naamiota, joka vartioimatta pakeni luolista.
Elämäkerta > Liittyminen Cooper-jengiin

Ilman kävelevää sauvaa ja kuukiveä guru oli voimaton pakenemaan vankilastaan ​​ja saattoi vain katsella, kun kaivostyöläiset repivät maisemaa. Kun Guru oli vangittuna, Sly Cooper ilmestyi murtamaan hänet. Guru kieltäytyi poistumasta vankilastaan ​​ennen kuin hänen varusteensa palautettiin hänelle. Hän pyysi myös, että Bentley ja Murray tapaavat hänet erikseen.
Murray tapasi ensimmäisenä gurun. Hän kertoi opettajalleen, että hän oli suorittanut tehtävänsä takaisin Venetsiassa ja halusi liittyä uudelleen Cooper Gangiin. Murray ilmaisi myös toiveensa gurun tulevasta heidän mukanaan. Guru vastasi selittämällä nykyisen tilanteensa Pimeän Maan Maskin ja kaivostyöläisten kanssa – että vasta kun nämä kaksi vastustajaa on käsitelty, hän liittyisi jengiin.  Myöhemmin Bentley vieraili gurun luona ja palautti varusteensa hänelle. Kun Bentley kysyi, kuinka guru aikoi paeta varastostaan, Guru osoitti Bentleylle kykynsä muuttua ja hallita muita. Kun hän oli purkautunut, Guru ryhtyi tuhoamaan kaivostyöläisten koneet, jotka repivät maisemaa.
Cooper Gangin operaation viimeisessä vaiheessa, Kuuntuhossa , guru tuhosi kaivostyöläisten hyrräkopterin. Hän havaitsi myös Pimeän Maan naamion Murraylle (joka oli naamioitu kuunhengeksi). Kun jengi ei onnistunut tuhoamaan naamaria, se otti Carmelita Foxin hallintaansa ; Sly sai kuitenkin naamion pois Carmelitalta ja se tuhoutui. Guru ja jengi katselivat Carmelitaa hänen toipuessaan.
Kun Carmelita tuli tajuihinsa , Cooperin kopla vetäytyi hätäisesti. Kun Pimeän Maan naamio oli tuhottu, kaivostyöläiset poissa ja gurun koti oli jälleen rauhassa, hän seurasi jengiä heidän matkoillaan ja hänet tunnistettiin joukkueen uudeksi jäseneksi.
Elämäkerta > Cooper Vaultin ryöstö

Cooperin koplan mystikkona Guru auttoi heitä arvokkaana liittolaisena heidän operaatioissaan Hollannissa . Hänen tehtäviinsä kuului jengin auttaminen murtautumaan yhteen belgialaisista huoltoautoista  ja hallussaan jättiläissusi alueella harventamaan Mustanparonin vartijoita.  Kiinassa hän auttoi Slyä noutamaan Bentleyn tietokoneen takaisin kenraali Tsaolta käyttämällä telekineettisiä kykyjään. Taistellessaan kapteeni LeFweeä vastaan guru käytti kykyjään hallitakseen merihirviö, Murskaajaa ja käänsi sen tehokkaasti merirosvojen kapteenia vastaan.
Lopulta, kun he aloittivat viimeisen ryöstönsä Kaine saarella päästäkseen Cooperin holviin, gurulla oli hallussaan useita haita tuhotakseen magneettisen poijun, johon Slyn keppi oli tarttunut.  Cooperin kopla hajoamisen jälkeen hän otti uniaika-kurssilleen uusia opiskelijoita, rock-yhtyeen nimeltä "The Oscars". Myöhemmin hän kuitenkin suuttui heidän herättämästä huomiosta ja pakeni bändin kanssa New Yorkiin paetakseen tiedotusvälineitä kuvitellen "se oli viimeinen paikka, johon he koskaan katsoivat".
Ominaisuudet > Fyysinen ulkonäkö

Guru on violetti koala, jolla on ruskeat silmät. Hänellä on yllään punainen huivi ja ruskea lannevaate. Hänen violetissa parrassaan on kaksi punosta, jotka on kääritty sinisille kangasnauhoille. Hänellä on keltainen kasvomaali nenässä ja silmien alla. Kädessään hän kantaa sauvaa, johon on sidottu köydellä purppura hehkuva kuukivi.
Ominaisuudet > Persoonallisuus

Guru oli pasifisti, joka pyrki ratkaisemaan ongelmia minimaalisella väkivallalla; vaikka hän olisi uhattuna, hän yritti löytää "välitien". Hän oli ystävällinen tovereitaan kohtaan ja osoitti välillä jopa humoristista luonnetta. Hän oli myös hieman itsepäinen, kieltäytyen jättämästä vankilasta ennen kuin hänen kävelysauvansa ja Kuukivi palautettiin hänelle.
Ominaisuudet > Kyvyt

Guru on mystisen taiteen asiantuntija, joka tunnetaan nimellä uniaika, joka antaa hänelle erilaisia ​​kykyjä.
Gurun merkittävin kyky oli hypnoosin voima, kuten nähtiin, kun hän hallitsi vihollisia nousemalla heidän selkäänsä. Toinen hänen tekniikoistaan ​​antoi hänelle mahdollisuuden muuttaa itsensä tavallisiksi esineiksi sulautuakseen ympäristöönsä ja välttääkseen vihollisten havaitsemisen. Käyttääkseen näitä kykyjä hän tarvitsi Kuukivensä voiman, jolla hän pystyi myös kommunikoimaan muiden tiimin jäsenten kanssa heidän monipuolisten kiikareidensa kautta .
Riippuen siitä, missä hän on, Guru voi muuttua tietyksi esineeksi.
| Sijainti | Esine |
| --- | --- |
Australia: Tikut
Australia: Kivi
Australia: Puska
Hollanti: Omenat
Hollanti: Gouda juusto
Hollanti: Hollantilaiset tulppaanit
Kunlun vuoret: Ilotulitus
Kunlun vuoret: Bonsai puu
Kunlun vuoret: Tikut
Kainen saari: Kivi
Gurulla oli korkea telekineesiaste, ja hän käytti tätä tekniikkaa erilaisten esineiden ja suojien nostamiseen korkealle maanpinnan yläpuolelle.  Gurulla oli myös tietynasteinen telepatia, kuten havaittiin, kun hän muodosti yhdisti Slyn ja Pandakunkun mielet ja myös kun hän luki Pandakunkun ajatuksia löytääkseen syyn, miksi hän oli täydellisessä rauhan tilassa. .
Vaikka guru opetti Murraylle tekniikoita, kuten aboriginaali pallomuodon ja Aikalukon, ei tiedetä, pystyikö hän suorittamaan ne itse.
Puumanainen

| Puumanainen> Cougar Town |
| --- | --- |

 Sarjan logo ensimmäisellä tuotantokaudella. Toisella tuotantokaudella logoon lisättiin jaksoittain vaihtuva teksti, jossa viitataan sarjan huonoon nimeen.
Tyyli:  Tilannekomedia
Kestoaika:  22 min
Luoja(t):  Bill Lawrence Kevin Biegel
Pääosissa:  Courteney Cox Christa Miller Busy Philipps Dan Byrd Josh Hopkins Ian Gomez Brian Van Holt
Alkuperämaa:   Yhdysvallat
Alkuperäiskieli:  englanti
Verkko:   ABC (2009–2012)  TBS (2013–2015)
Esitetty:  23. syyskuuta 2009 –  31. maaliskuuta 2015
Tuotantokausia:  6
Jaksoja:  102 (Luettelo jaksoista)
Tuotanto
Vastaava(t) tuottaja(t):  Bill Lawrence Courteney Cox David Arquette Kevin Biegel (kaudet 2–3) Ric Swartzlander (kausi 4) Blake McCormick (kaudet 5–6)
Tuotantoyhtiö(t):  Doozer Coquette Productions ABC Studios
Aiheesta muualla
Virallinen sivusto
IMDb 
Puumanainen (engl. Cougar Town) on yhdysvaltalainen tilannekomediasarja, jonka ovat luoneet Bill Lawrence ja Kevin Biegel. Sarjan esittäminen alkoi 23. syyskuuta 2009, ja sen viimeinen jakso esitettiin 31. maaliskuuta 2015. Sarjan kolme ensimmäistä tuotantokautta esitettiin ABC-kanavalla, minkä jälkeen sarja siirtyi kaapelikanava TBS:n ohjelmistoon viimeisen kolmen kauden ajaksi.
Sarjan päähenkilö on kuvitteellisessa Gulfhavenin kaupungissa Floridassa asuva nelikymppinen Jules Cobb, joka muodostaa poikansa, ex-miehensä, ystäviensä ja naapuriensa kanssa tiiviin yhteisön – The Cul-De-Sac Crew’n. Julesin roolissa esiintyy Frendit-sarjasta tunnetuksi tullut Courteney Cox, joka on myös sarjassa vastaavana tuottajana. Muita keskeisiä rooleja näyttelevät Brian Van Holt, Dan Byrd, Josh Hopkins, Christa Miller, Ian Gomez ja Busy Philipps.
Ohjelma on saanut esitysaikanaan kritiikkiä nimestään, joka ei ole ensimmäisen tuotantokauden alun jälkeen vastannut lainkaan sarjan sisältöä. Ohjelman nimen vaihtamista harkittiinkin useaan otteeseen.
Henkilöt > Päähenkilöt

Courteney Cox esittää sarjan pääroolia.
Julesin entistä assistenttia ja hyvää ystävää näyttelee Busy Philipps.
Henkilöt > Päähenkilöt > Jules Cobb

Julia "Jules" Kiki Cobb (es. Courteney Cox) on umpikadun jengin keskipiste, ja yleensä kaikki kokoontuvat hänen luokseen. Jules meni nuorena naimisiin Bobby Cobbin kanssa, ja parilla on yhteinen poika, Travis. Jules jäi kotiin kasvattamaan lasta, kun Bobby kierteli bändinsä kanssa. Jules on aikuisiällä haikaillut menetetyn nuoruuden perään.
Jules ja Bobby erosivat Travisin ollessa jo aikuinen, mutta Jules ja Bobby ovat erosta huolimatta säilyneet läheisinä ystävinä. Eron jälkeen Jules kokeili seurustelua itseään nuorempien miesten kanssa, mutta rakastui lopulta naapurissaan asuvaan Graysoniin. Jules ja Grayson alkoivat seurustella ja menivät pari vuotta myöhemmin naimisiin.
Jules jätti nuorena opiskelut kesken lapsen vuoksi, mutta on siitä huolimatta onnistunut luomaan menestyksekkään uran kiinteistövälittäjänä. Perhe ja ystävät ovat Julesille tärkeitä, eikä Jules viihdy laisinkaan yksin. Julesin läheisimpiä ystäviä ovat naapurissa asuvat Ellie sekä Julesin entinen assistentti Laurie.
Henkilöt > Päähenkilöt > Ellie Torres

Ellie Torres (es. Christa Miller) on Julesin naapuri ja läheisin ystävä. Hän on naimisissa Andy Torresin kanssa, ja heillä on yhteinen Stan-poika. Ellie on ammatiltaan asianajaja, mutta on jo vuosien ajan ollut kotiäitinä Andyn hoitaessa perheen elättämisen.
Ellie esittää usein kovaa ja viileää, mutta välittää silti läheisistään ja on valmis puolustamaan heitä tiukan paikan tullen. Laurien kanssa Elliellä on välillä ongelmalliset välit, ja Ellie on mustasukkainen Laurien Julesilta saamasta huomiosta.
Henkilöt > Päähenkilöt > Laurie Keller

Laurie Keller (es. Busy Philipps) on Julesin hyvä ystävä ja hänen entinen assistenttinsa. Lauriella on takanaan rankka lapsuus: hän joutui asumaan sijaiskodeissa, eikä ole saanut äidiltään kunnollista kasvatusta.
Laurie nauttii juhlimisesta ja irtosuhteista, mutta on viime vuosina alkanut aikuistua. Laurie toteutti Graysonin rohkaisemana pitkäaikaisen haaveensa ja perusti oman pienen kakkupuodin samaan liiketilaan Julesin asunnonvälitystoimiston kanssa.
Laurie on aina ollut läheinen Travisin kanssa, ja hän on tiedostanut Travisin olevan häneen ihastunut. Laurie hämmentyi tajutessaan olevansa itsekin kiinnostunut Travisista, ja Julesin rohkaisemana kertoi lopulta tunteistaan. Laurie ja Travis alkoivat seurustella, vaikka uusi suhde onkin vaatinut totuttelua niin heiltä kuin muiltakin.
Henkilöt > Päähenkilöt > Travis Cobb

Travis Cobb (es. Dan Byrd) on Julesin ja Bobbyn parikymppinen poika. Hän opiskelee yliopistossa valokuvausta. Travis on läheinen molempien vanhempiensa kanssa, vaikka saakin välillä hävetä heidän tekojaan.
Sarkastinen Travis on aina ollut tunnollinen poika. Kun hänen silloinen tyttöystävänsä Kirsten vastasi kieltävästi Travisin kosintaan ja muutti Chicagoon, meni Travis sekaisin, lopetti koulun ja muutti Havaijille. Jules ja kumppanit lähtivät hänen peräänsä ja vasta Laurie onnistui lopulta kääntämään Travisin pään.
Travis on aina ollut ihastunut Laurieen ja ollut mustasukkainen hänen lukuisille poikaystävilleen. Travis on kuitenkin aina pysynyt Laurien tukena. Lopulta Lauriekin tunnusti olevansa ihastunut Travisiin, ja pari alkoi seurustella.